En varebil med en trailer fyldt med brædder kørte fredag formiddag galt i det nordgående rør i Limfjordstunnellen.

En varebil med en trailer fyldt med brædder kørte fredag formiddag galt i det nordgående rør i Limfjordstunnellen. Ingen kom til skade under uheldet. Varebilen spærrede sammen med traileren og brædderne to kørebaner, hvilket forårsagede stor kødannelse omkring tunnellen ved 10-tiden. - Man er lige nu ved at rydde op efter uheldet, og vi forventer, at det hele er væk inden klokken 11, siger Michael Elkjær, vagtchef ved Nordjyllands Politi.